laion/Wikipedia-Exotic huggingface dataset:
הילמן הנטר

הילמן הנטר (באנגלית: Hillman Hunter) היא מכונית משפחתית, שיוצרה על ידי חברת הילמן הבריטית בין השנים 1966–1979. חברת הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנתה את Rootes ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976. משנת 1967 כאשר חברת קרייזלר השתלטה על חברת "הילמן" הדגם היה קרוי "קרייזלר הנטר" (באנגלית: "Chrysler Hunter"). בין השנים 1967–1968 יוצר דגם ה"הילמן הנטר" באוסטרליה באיראן יוצר דגם ה"הילמן הנטר" על ידי חברת "Paykan", תחת השם "Paykan Hillman Hunter ", משנת 1966. בנוסף יוצרה גרסת טנדר של הדגם. דגם ה"הילמן הנטר" יוצא לדרום אפריקה וישראל. תאוצת "הילמן הנטר" (מנוע 1,725 סמ"ק) מ-0 - 97 קמ"ש היא 15.1 שניות. דגמי המכונית המשפחתית מסוג פאיקאן (Paykan), אשר יוצרו באיראן בין השנים 1967–2005 התבססו על דגם ה-"הילמן הנטר". דגמי זינגר וולוג (דור שני, אשר יוצרו בין השנים 1967-1970, הדגם היה קרוי: "ניו וולוג") התבססו על דגם "הילמן הנטר". משפחתית - 4 דלתות סטיישן DL (דה-לוקס, מנוע 1,496 סמ"ק) GL (מנוע 1,725 סמ"ק) Super (מנוע 1,725 סמ"ק) Topaz - משנת 1975, (יוצר במספר מוגבל של יחידות) הילמן הנטר 1,725 סמ"ק, שנת 1967 הילמן הנטר סטיישן הילמן הנטר - סטיישן, שנת 1976 הילמן הנטר, שנת 1975 הילמן הנטר, 1,725 סמ"ק הילמן הנטר, שנת 1973 קרייזלר הנטר, שנת 1979 קרייזלר הנטר, שנת 1979 הילמן הנטר (יוצר באוסטרליה), שנת 1970 - מבט לתא הנהג הילמן הנטר סטיישן (יוצר באוסטרליה) הילמן הנטר (יוצר באוסטרליה) פייקאן (פייקאן הילמן הנטר) (יוצר באיראן) פייקאן (פייקאן הילמן הנטר) (יוצר באיראן) פרסומת לפייקאן (פייקאן הילמן הנטר) (שנת 1971 איראן) הילמן ויזארד הילמן מינקס הילמן סופר מינקס הילמן אימפ הילמן גאזל הילמן הסקי מדיה וקבצים בנושא הילמן הנטר בוויקישיתוף הילמן הנטר, 1,725 סמ"ק, שנת 1969 (6:04דקות), יו-טיוב יצור הילמן הנטר באיראן (22:37 דקות), יו-טיוב פיתוח הילמן הנטר Development of the Hillman Hunter cars - Rootes-Chrysler הילמן הנטר niquecarsandparts הילמן הנטר אוסטרליה Australian Hunter Mini-History הילמן הנטר באיראן Iran bids farewell to Hillman Hunter
אלירן גואטה

אלירן גואטה (נולד ב-23 בינואר 1975 בנתניה) הוא כדורסלן עבר ישראלי אשר שיחק בעמדת הפאוור פורוורד. גואטה החל את הקריירה שלו בקבוצת הילדים של אליצור מכבי נתניה והתקדם בקבוצה הנוער. ב-1993 החל לשחק בקבוצת הבוגרים של מכבי נתניה מהליגה הלאומית (הליגה השנייה) בן 18. ב-1997 עבר גואטה לארצות הברית ושיחק במכללת טיילר ג'וניור קולג שבטקסס שתי עונות שלאחריהן שב למכבי נתניה. ב-1998 עבר לשחק בבית אליעזר וב-2000 עבר למכבי חדרה. ב-2002 עזב את ישראל ועבר לשחק בקבוצת מגניטוגורסק מהסופרליגה הרוסית. ב-2003 שב לישראל וחתם בהפועל עפולה ובאותה שנה עבר למגדל העמק. ב-2004 שב לאליצור נתניה וב-2008 אף העפיל עמה לליגת העל, במדיה שיחק שש עונות בשתי קדנציות בליגת העל (97-98,2009-2014) ואף שיחק ביורוצ'לנג' בעונת 2011. ב-2015 שיחק 4 עונות בקבוצת עירוני נתניה כקפטן. קבוצה שהחלה את דרכה בליגה ב' ובהמשך שינתה את שמה לאליצור נתניה ועלתה לליגה הלאומית. ב-2019 עבר לקבוצת מכבי חדרה בה שיחק במשך שתי עונות ובה סיים את דרכו בכדורסל הישראלי ופרש. פרופיל, באתר eurobasket אלירן גואטה בעמוד מנהל ליגת העל בכדורסל מנהלת ליגת העל ליאור טימור, ‏"אלירן גואטה הוא הזר של אליצור מכבי נתניה", באתר ONE‏, 26 בנובמבר 2008
ירואן טסלר

ירואן טסלר (בהולנדית: Jeroen Tesselaar; נולד ב-16 בינואר 1989) הוא כדורגלן הולנדי המשחק בעמדת המגן השמאלי בקבוצת קוויק בויס. טסלר התחיל לשחק כדורגל בקבוצת HVV הולנדייה ובגיל 13 הצטרף לקבוצת הנערים של א.ז. אלקמאר. בקיץ 2008 חתם לשנתיים בקבוצה הבוגרת והושאל לטלסטאר ספורטקלאב בה שיחק שלוש עונות ובסופן שוחרר מאלקמאר. ב-14 ביולי 2011 חתם בסנט מירן מליגת העל הסקוטית. ב-25 ביולי ערך את הופעת הבכורה שלו בקבוצה במשחק הליגה נגד דונפרמליין. ב-20 באוגוסט 2011 בישל שני שערים בניצחון 1–2 נגד היברניאן. ביוני 2012 חתם בקילמרנוק. את הופעת הבכורה שלו בקבוצה, טסלר רשם במחזור הפתיחה של העונה בתיקו 0-0 נגד דנדי. במהלך עונת 2013/2014 טסלר שבר את אפו ארבע פעמים, דבר שאילץ אותו ללבוש מסכה על פניו עד סוף הקריירה שלו. בקיץ 2014 חזר לקדנציה שנייה בסנט מירן. ב-25 באוקטובר 2014 טסלר הבקיע את שער הבכורה שלו בסקוטלנד במשחק הליגה נגד רוס קנטרי שהסתיים בתיקו 2-2. ב-14 באוגוסט 2015 חתם בדה חראפסחאפ מליגת העל ההולנדית עד לסיום העונה. את עונת 2016/2017 התחיל כשחקן חופשי ובנובמבר 2017 חתם בהפועל רמת גן מהליגה הלאומית. ב-24 באפריל 2017 הבקיע את שער הבכורה שלו ברמת גן בהפסד 3–5 למכבי נתניה. ב-1 ביולי 2017 חתם בהפועל קטמון ירושלים. את עונת 2018/2019, טסלר התחיל כשחקן חופשי. ב-5 בפברואר 2019 טסלר חתם בקוויק בויס. ירואן טסלר, באתר Transfermarkt ירואן טסלר, באתר Soccerway ירואן טסלר, באתר WorldFootball.net ירואן טסלר, באתר FootballDatabase.eu לירן דורף, ירואן טסלר חתם בהפועל קטמון, 1 ביולי 2017, באתר דאבל פס
אוסאמה הווסאווי

אוסאמה הווסאווי (בערבית: أسامة هوساوي; נולד ב-31 במרץ 1984) הוא כדורגלן עבר סעודי ששיחק בעמדת הבלם. הווסאווי התחיל את הקריירה המקצועית שלו במחלקת הנוער של אל-ווחדה ממנה המשיך לקבוצה הבוגרת. בשנת 2008 חתם באל-הילאל בה שיחק ארבע עונות. באפריל 2012 חתם באנדרלכט מליגת העל הבלגית מה שהפך אותו לסעודי הראשון שמשחק בליגה הבלגית. ב-25 באוגוסט 2012 הווסאווי שיחק את משחקו היחיד באנדרלכט במשחק הליגה נגד לובן. בנובמבר 2012 חתם באל-אהלי תמורת 1.5 מיליון אירו. בשנת 2016 הווסאווי חזר לאל-הילאל תמורת 5.5 מיליון דולר. ב-23 באוגוסט 2018 חתם באל-ווחדה, מועדון נעוריו. ב-26 בדצמבר 2018 הודיע על פרישה מכדורגל בחשבון הטוויטר שלו. ב-11 באוקטובר 2006 הווסאווי ערך את הופעת הבכורה שלו בנבחרת ערב הסעודית בניצחון 0-5 נגד תימן. ב-2 ביוני 2008 הבקיע את שער הבכורה שלו בנבחרת בניצחון 1-4 נגד לבנון. הווסאווי השתתף עם הנבחרת שלוש פעמים בגביע אסיה בשנים 2007, 2011 ו-2015. הווסאווי משמש גם כקפטן הנבחרת. אל-הילאל ליגת העל הסעודית: 2009/2010, 2010/2011, 2016/2017 גביע כתר הנסיך: 2008/2009, 2009/2010, 2010/2011, 2011/2012 גביע המלכים: 2017 אנדרלכט הסופר קאפ הבלגי: 2012 אל-אהלי ליגת העל הסעודית: 2015/2016 גביע כתר הנסיך: 2016/2017 הגביע הסעודי: 2016 מדיה וקבצים בנושא אוסאמה הווסאווי בוויקישיתוף אוסאמה הווסאווי, באתר Transfermarkt אוסאמה הווסאווי, באתר Soccerway אוסאמה הווסאווי, באתר National Football Teams אוסאמה הווסאווי, באתר FootballDatabase.eu פרופיל המאמן, באתר Transfermarkt
יחסי ארצות הברית – לוקסמבורג

יחסי ארצות הברית–לוקסמבורג הם היחסים הדיפלומטיים הרשמיים שבין ארצות הברית לבין לוקסמבורג. כוחות צבא ארצות הברית נלחמו הן במלחמת העולם הראשונה והן במלחמת העולם השנייה לשחרור לוקסמבורג מהכיבוש הגרמני, ויותר מ-5,000 חיילים אמריקנים, ובהם גנרל ג'ורג' פטון, קבורים בבית הקברות הצבאי והאנדרטה האמריקניים בלוקסמבורג. במהלך מלחמת קוריאה שלחה לוקסמבורג 85 חיילים שהשתתפו במלחמה, לצד כוחות האו"ם והכוחות האמריקניים. כיום שתי המדינות חברות בנאט"ו, בארגון לשיתוף פעולה ולפיתוח כלכלי ובארגון לביטחון ולשיתוף פעולה באירופה. הייצוא מארצות הברית ללוקסמבורג כולל מטוסים מסחריים, מידע, רפואה, בידור, טכנולוגיות תקשורת ומכשירים, וחברות אמריקניות הן בין המשקיעים הזרים הגדולים ביותר במשק בלוקסמבורג. מאידך, לוקסמבורג היא מרכז פיננסי גדול באירופה, ולבנקים אמריקניים יש נוכחות משמעותית במדינה. לוקסמבורג משתתפת בתוכנית הנסיעות ללא ויזה בארצות הברית, המאפשרת לאזרחי המדינות המשתתפות להגיע לארצות הברית למטרות תיירותיות במשך 90 יום ללא קבלת אשרה. לוקסמבורג מחזיקה בארצות הברית שגרירות בוושינגטון די. סי. ו-19 קונסוליות באטלנטה, אוסטין, בוסטון, בולדר, שיקגו, קליבלנד, דטרויט, פורט לודרדייל, פורט מאיירס, הונולולו, לוס אנג'לס, מיניאפוליס, ניו אורלינס, ניו יורק, פיניקס, פורטלנד, סולט לייק סיטי, סן פרנסיסקו וסיאטל, מאידך, ארצות הברית מחזיקה בלוקסמבורג רק שגרירות בלוקסמבורג סיטי. מדיה וקבצים בנושא יחסי ארצות הברית – לוקסמבורג בוויקישיתוף אתר על יחסי מדינות
אריק הארגן

אריק דייוויד הארגן (באנגלית: Eric David Hargan; נולד ב-3 ביוני 1968) הוא עורך דין אמריקאי המכהן כסגן מזכיר הבריאות ושירותי האנוש של ארצות הברית החל מ-6 באוקטובר 2017. הארגן פעל בעבר בתפקיד זה ב-2007 תחת ממשל ג'ורג' בוש. ב-10 באוקטובר 2017 מינה הנשיא דונלד טראמפ את הארגן כממלא מקום מזכיר הבריאות לאחר שקודמו בתפקיד, דון רייט פרש מתפקידו. הארגן נולד ב-1968 וגדל במולדס, אילינוי. הוא קיבל את תואר ראשון בפילוסופיה מאוניברסיטת הארוורד ואת הדוקטורט שלו מבית הספר למשפטים של קולומביה, שם היה עורך בכיר בכתב העת "Columbia Law Review" של בית הספר. בין השנים 1997–2003 היה הארגן שותף במטה שיקגו של משרד עורכי הדין וינסטון וסטראון, שם התמחה בדיני חברות, במיוחד בתחום מיזוגים ורכישות, ניירות ערך, וקרנות הון סיכון. בין השנים 2003–2005 שימש הארגן כסגן התובע הכללי של HHS בממשל ג'ורג 'בוש. בין השנים 2005–2007 שירת את המחלקה כממלא מקום מזכיר וממלא מקום סגן מזכיר. בשיתוף פעולה הדוק עם המזכיר מייק לוויט, הארגן פיקח על פעילות המחלקה. בנוסף, הוא הוביל מספר יוזמות במחלקה, כולל יישום ניהול סדר היום של הנשיא, במאבק נגד הטרור הביולוגי, והיערכות בריאות הציבור למצבי חירום. הארגן עזב את הממשלה ב-2007 והצטרף למחלקת הבריאות במשרד עורכי הדין מקדרמוט וויל ואמרי. הארגן הצטרף לתרגול הפיתוח העסקי של משרד הבריאות וה-FDA במשרד עורכי הדין גרינברג טראוריג ביוני 2010. בשנת 2014 עבד הארגן על צוות המעבר של ברוס ראונר לאחר מינויו למושל מדינת אילינוי. בעקבות בחירתו של דונלד טראמפ, היה הארגן בצוות המעבר של מחלקת הבריאות של הממשל. ב-15 במרץ 2017 הוכרז הארגן כסגן שר הבריאות ושירותי האנוש של ארצות הברית. השימוע שלו התקיים ב-7 ביוני 2017. מינויו של הארגן אושר על ידי הסנאט ב-4 באוקטובר 2017. הארגן חי בפרברי שיקגו, אילינוי, עם אשתו, אמילי, ושני בניהם. האגן שימש פרופסור בבית הספר למשפטים של אוניברסיטת לואולה בשיקגו בתחום הוראת תקנות הבריאות והמשפט המינהלי. מדיה וקבצים בנושא אריק הארגן בוויקישיתוף אריק הארגן, ברשת החברתית אקס (טוויטר) HHS Biography of Eric Hargan
הילמן הסקי

הילמן הסקי (באנגלית: Hillman Husky) היא מכונית בתצורת סטיישן, 3 דלתות, אשר יוצרה על ידי חברת הילמן הבריטית בין השנים 1954–1970. בין השנים 1958–1965 יוצרו סדרות 1–3 של דגם ה-"הילמן הסקי". הילמו הסקי "Mark 1" (מבוסס על דגם הילמן מינקס), (יוצר בין השנים 1954–1957) מחיר דגם ה-"הילמן הסקי" "Mark 1" בבריטניה בשנת 1954, עמד על 564 לירות שטרלינג. תאוצת הדגם 0–80 קמ"ש - 24.3 שניות יוצרו מהדגם 42,000 יחידות. הדגם יוצא ל- אוסטרליה, צפון אמריקה, אירופה מנוע 1,390 סמ"ק המפיק 52 כ"ס יחס דחיסה 8.0:1 מאייד מסוג "Zenith 30 VIG type" תאוצת "הילמן הסקי", סדרה 2, (מנוע 1,390 סמ"ק) מ-0 - 97 קמ"ש היא 26.9 שניות. מחיר דגם, הילמן הסקי" סדרה 2, ב-בריטניה בשנת 1960 עמד על 674 לירות שטרלינג (כולל מיסוי) מנוע 1,390 סמ"ק מנוע 1,592 סמ"ק (לדגמים אשר יוצאו ל-ארצות הברית) מנוע 875 סמ"ק המפיק 34 כ"ס, ראש הגליל יצוק אלומיניום מנוע זהה לדגם ה-בונד 875 תמסורת ידנית - 4 מהירויות חברת הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנתה את Rootes ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976. הילמן הסקי "Mark I" הילמן הסקי, שנת 1955 (סטיישן) הילמן הסקי, שנת 1955 הילמן הסקי, שנת 1955 הילמן הסקי "Mark I" הילמן הסקי "Mark I" הילמן הסקי סדרות 1–3 (1958-1965) הילמן הסקי, שנת 1961 הילמן הסקי, שנת 1966 הילמן הסקי, סדרה 2 הילמן הסקי הילמן הסקי הילמן הסקי הילמן הסקי 1967–1970 הילמן הסקי, שנת 1968 הילמן הסקי, שנת 1968 הילמן הסקי, שנת 1967 הילמן הסקי, שנת 1968 הילמן הסקי הילמן ויזארד הילמן מינקס הילמן סופר מינקס הילמן אימפ הילמן גאזל הילמן הנטר מדיה וקבצים בנושא הילמן הסקי בוויקישיתוף הילמן הסקי - סדרות 1–31958 Hillman Husky Series I full range specs - Automobile הילמן הסקי mark_i 1956 Hillman Husky Mark I full range specs - Automobile
יהודה הכהן מסלתון טראב

הרב יהודה חיים הכהן מסלתון טראב (1871–1946) היה מוהל, מחבר ספרים ואב בית הדין של קהיר שבמצרים. נולד ב-20 בדצמבר 1871 (ח' בטבת ה'תרל"ב) בדמשק שבסוריה ללאה ולרב עזרא הכהן מסלתון טראב. בצעירותו למד תורה בהדרכת אביו, וזה האחרון גם דאג לפרנסתו. בהגיעו לגיל 40 לערך, הוזמן לשמש כאב בית דין בקהיר שבמצרים. מלבד תפקידו הרשמי, אסף סביבו את צעירי הקהילה היהודית ולימדם תורה, וסבב בבתי הכנסת בעיר כדי למסור דרשות. בתקופה הראשונה לכהונתו אף הרבה לבקר בדמשק, ושמר על קשר עם רבני העיר, שהרבו להפנות אליו שאלות שונות בהלכה ובנוגע לקהילה היהודית. נישא לפרידיה, וילדיו היו: הרב עזרא, שהיה שוחט ומוהל בקהיר, יוסף רחמים, ורפאל. ב-14 בספטמבר 1941 (כ"ב באלול ה'תש"א) נהרגו בנו הבכור עזרא ונכדו הבכור יהודה (כבן 16) בהפצצת כוחות צבא גרמניה על רובע דהאר בקהיר. כאביו, שימש גם הוא כמוהל, ופנקס הנימולים שניהל שמור בספרייה הלאומית. הלך לעולמו ב-1 בינואר 1946 (כ"ח בטבת ה'תש"ו). לאחר פטירתו החליפוהו בבית הדין במצרים הרב עובדיה יוסף והרב שלמה קצין. עם תלמידיו נמנו הרב יוסף דנא, מדייני ודרשני דמשק, ואחיינו, בן אחותו רג'ינה, הרב עזרא הכהן מסלתון טראב, המכונה "חכם עזור". וזאת ליהודה – שו"ת שארית יהודה – שו"ת קול יהודה – דרושים לשבת הגדול, שבת שובה ושבת זכור, ודרושים לבר מצווה שדרש בדמשק ובקהיר ויאמר יהודה – דרושים והספדים בני יהודה – קובץ תשובות, הודפס בשנת ה'תשס"ה ויעל אליהו – ספרו של סבו, הכולל מחידושיו בדברי הפוסקים, ודרושים, קהיר ה'תרצ"ח מילי דעזרא – ספרו של אביו, הכולל שו"ת וענייני הלכה, ירושלים ה'תרפ"ד רבי יהודה הכהן מסלתון טראב מח"ס "וזאת ליהודה", באתר שער בנימין חכם יהודה הכהן מסלתון טראב, באתר החכם היומי פנקס הנימולים של משפחת טראב, באתר ארגון יוצאי דמשק בישראל יהודה הכהן מסלתון טראב, באתר "החכם היומי" יהודה חיים מסלתון הכהן, דף שער בספרייה הלאומית יהודה הכהן מסלתון טראב, וזאת ליהודה, מהדורת קהיר, תרצ"ז, באתר היברובוקס יהודה הכהן מסלתון טראב, ויאמר ליהודה, מהדורת קהיר, תרצ"ח, באתר היברובוקס יהודה הכהן מסלתון טראב, קול יהודה, מהדורת קהיר, תרצ"ז, באתר היברובוקס יהודה הכהן מסלתון טראב, שארית יהודה, מהדורת קהיר, תרצ"ח, באתר היברובוקס ראו - רבי עזרא הכהן מסלתון טראב – 'חכם עזור', באתר שער בנימין
גביע הפדרציה 1966

גביע הפדרציה 1966 הייתה התחרות הרביעית לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הספורט של העיתונות, טורינו. התחרות הייתה פתוחה לכל נבחרת שתרשם. התחרות החלה ב-10 במאי בהשתתפות 21 נבחרות והסתיימה ב-16 במאי 1966. המנצחת של התחרות הייתה ארצות הברית שניצחה במשחק הגמר נבחרת מערב גרמניה וזכתה בגביע בפעם השנייה. במסגרת התחרות לא הוענקו פרסים כספיים. מדיה וקבצים בנושא גביע הפדרציה 1966 בוויקישיתוף נתוני משחק הגמר
דלתא בצלב הדרומי

δ בצלב הדרומי הוא הכוכב הרביעי בבהירותו בקבוצת הכוכבים הצלב הדרומי ועם בהירות נראית מדרגה 2.75 הוא העמום ביותר מבין ארבעת הכוכבים שיוצרים את האסטריזם בצורת צלב שעל שמו הקבוצה. זהו הכוכב היחיד מבין הארבעה שאין לו שם משלו (אם כי גם השמות אקרוקס וגקרוקס הם לא שמות רגילים אלא קיצור של ציוני באייר של הכוכבים). δ בצלב הדרומי הוא תת-ענק כחול עם סיווג ספקטרלי B2 IV שנמצא במרחק של כ-345 שנות אור ממערכת השמש. מסתו גדולה ומוערכת בקרוב ל-9 מסות שמש, רדיוסו כ-7 רדיוסי שמש והוא מאיר בעוצמה של פי 760 מעוצמת ההארה של השמש באור נראה, אך טמפרטורת פניו הגבוהה, כ-23,000 קלווין, גורמת לכך שכמעט כל קרינתו היא בתחום העל-סגול, כך שעוצמת הארתו הכוללת היא יותר מפי 10,000 מעוצמת ההארה של השמש. בדומה לתת-ענקים כחולים אחרים, בהירותו של δ בצלב הדרומי משתנה מעט בתחום של כ-6 מאיות של דרגת בהירות במחזוריות של 3 שעות, 37 דקות ו-30 שניות, כלומר כ-6.6 מחזורים ביממה. עקב כך הוא מסווג כמשתנה β בקפאוס. מהירות הסיבוב העצמי של δ בצלב הדרומי היא גבוהה ועומדת על לפחות 175 קילומטר בשנייה, כלומר הוא משלים הקפה על צירו בכשתי יממות בלבד. למרות שגילו מוערך בכ-18 מיליון שנים בלבד, נראה הוא כבר סיים להתיך מימן להליום בליבתו ותהליכי ההיתוך עברו לשכבות המקיפות את הליבה, מה שגורם לכוכב להתקרר ולהתנפח, בדרך להפוך לענק אדום. δ בצלב הדרומי באתר של ג'ים קלר דלתא בצלב הדרומי, בבסיס הנתונים SIMBAD לגרמי שמיים אסטרונומיים SIMBAD:δ Crucis General Catalog of Variable Stars: δ Crucis M. S. Vardya: Stellar rotation and mass loss in O and B stars, Astrophysical Journal, Part 1, vol. 299, p. 256 (1985) N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011) E. J. de Geus, P. T. de Zeeuw & J. Lub: Physical parameters of stars in the Scorpio-Centaurus OB association, Astronomy & Astrophysics, vol. 216, no. 1-2, p. 51 (1989) G. T. van Belle: Interferometric Observations of Rapidly Rotating Stars, The Astronomy & Astrophysics Review, Vol. 20, No. 1, article id. 51 (2012)
יוחנן העשירי

יוחנן העשירי (בלטינית: Ioannes X;‏ 860 – 28 במאי 928) היה האפיפיור ממרץ 914 ועד למותו בשנת 928. הוא ניסה לאחד את איטליה כנגד הסרצנים אך בסופו של דבר נכלא ונרצח. נולד בעיירה Tossignano (איט') הנמצאת כ-30 ק"מ דרומית מזרחים מבולוניה. את דרכו הדתית בבולוניה. במהרה הצליח להתקרב לאצולה ומונה לארכיבישוף על ידי האפיפיור סרגיוס השלישי שאיתו עבד בשיתוף פעולה. בשנת 914 הגיע לרומא ושם נבחר לאפיפיור. הדבר הראשון שעשה כאפיפיור היה מאבק כנגד סרצנים אשר ישבו על נהר הגריליאנו. יוחנן הצליח לגבש ברית נוצרית אשר ניצחה בסופו של דבר את הסרצנים והסירה איום זה מאיטליה לזמן מה. חוץ מהתעסקות בסכסוכים פנים-איטלקיים, הצליח יוחנן גם לעסוק ולתווך בסכסוכים דתיים באימפריה הביזנטית. בנוסף על כך, יוחנן הביע תמיכה בקונרד הראשון, מלך גרמניה ועל רפורמות בקלוני, מנזר במזרח צרפת. כתוצאה מהסכסוכים הפנים-איטלקיים, יוחנן נאסר בשנת 928 והושלך לצינוק עד מותו. לא ברור כיצד מת, וישנן שתי טענות בנושא: לפי הראשונה, יוחנן נרצח בצינוק, ולפי הטענה השנייה יוחנן מת בשנת 929 ממות טבעי כתוצאה מתנאי הצינוק ומדיכאון. נקבר בבזיליקת יוחנן הקדוש בלטראנו והוחלף על ידי לאו השישי. מדיה וקבצים בנושא יוחנן העשירי בוויקישיתוף יוחנן העשירי, באתר "Find a Grave" (באנגלית) יוחנן העשירי, באתר אנציקלופדיה בריטניקה (באנגלית)
אינוקנטיוס האחד עשר

אינוקנטיוס האחד עשר (בלטינית: Innocentius XI, נולד כבנדטו אודסקלצ'י; 16 במאי 1611 – 12 באוגוסט 1689) היה האפיפיור משנת 1676 ועד מותו בשנת 1689. ידוע בבודפשט בתור "המושיע של הונגריה". רוב שנותיו עברו במתיחות עם לואי הארבעה עשר, מלך צרפת. אינוקנטיוס ידוע בכך שהוריד מיסים במדינת האפיפיור וצמצם את תקציב המדינה. נולד ב-16 במאי 1611 בקומו, לומברדיה שבצפון איטליה למשפחת אצולה בשם בנדטו אודסקלצ'י. אחיו הגדול הקים בנק מצליח. בנדטו עסק בתחילה בלימודים ובגיל 15 עבר לג'נובה על מנת לעזור בעסק המשפחתי שבאותה העת כבר פתח סניפים בנירנברג, מילאנו, קרקוב ורומא. בשנת 1630 הוא שרד מגפה המונית אשר הרגה את אימו. בשנת 1669 היה בנדטו מועמד בולט לתפקיד האפיפיור לאחר מותו של קלמנס התשיעי, אך נדחה לאחר שהשלטון הצרפתי הטיל וטו על מועמדותו. בשנת 1676 אודסקלצ'י ניסה להתמודד שוב על התפקיד. לואי ה-14, מלך צרפת ניסה פעם נוספת להטיל וטו, אך אישר את המינוי לאחר לחץ ציבורי. אודסקלצ'י נבחר לתפקיד ב-21 בספטמבר 1676 ובחר לעצמו את הכינוי אינוקנטיוס האחד עשר על שם האפיפיור אינוקנטיוס העשירי אשר מינה אותו לקרדינל שנים קודם לכן. הוא הוכתר רשמית לתפקיד ב-4 באוקטובר. עם כניסתו לתפקיד, אינוקנטיוס ניסה לצמצם את הוצאות מדינת הוותיקן וניסח תקנות מחמירות כנגד נפוטיזם בקרב הקרדינלים. בנוסף על כך, ניסה אינוקנטיוס להעלות את הרמה המוסרית של אנשיו. אחת הדוגמאות הבולטות לכך היא סגירת כל התיאטראות ברומא שנחשבו לזילות מוסרית. בנוסף על כך, אינוקנטיוס פעל כנגד בתי ההימורים וכתב תקנות מחמירות הקשורות ללבוש הנשים. מדיניותו כלפי היהודים הייתה סלחנית יחסית. אינוקנטיוס תרם רבות לגירוש האימפריה העות'מאנית מבודפשט והונגריה. קונפליקט מרכזי בתקופות כהונתו של אינוקנטיוס היה סביב מלכותו האבסולוטית של לואי ה-14 ושררה בין השניים מתיחות רבה בנוגע לחלוקת הכוח בין השלטון הצרפתי לבין עליונותה הדתית של הכנסייה. המתיחות החריפה עד כדי כך שלואי כבש את שטח הכנסייה באביניון וכמעט ניתק את צרפת מריבונותה של הכנסייה הקתולית. לאחר מותו של אינוקנטיוס המחלוקות הוסדרו לטובתה של הכנסייה. בשנת 1689 בריאותו של אינוקנטיוס הידרדרה והוא היה משותק למיטתו החל מיוני. הוא נפטר ב-12 באוגוסט בשעה 22.00 (זמן רומא) ונקבר בבזיליקת פטרוס הקדוש. מדיה וקבצים בנושא אינוקנטיוס האחד עשר בוויקישיתוף אינוקנטיוס האחד עשר, באתר "Find a Grave" (באנגלית) אינוקנטיוס האחד עשר, באתר אנציקלופדיה בריטניקה (באנגלית)
ג'ון אשברי

ג'ון לורנס אשברי (באנגלית: John Ashbery‏; 28 ביולי 1927 – 3 בספטמבר 2017) היה משורר אמריקאי. הוא פרסם למעלה מעשרים ספרי שירה, וזכה בפרסים רבים, בהם פרס פוליצר על ספרו "דיוקן עצמי בראי קמור", שראה אור בשנת 1975. היה מזוהה עם אסכולת ניו יורק לשירה של שנות ה-50 וה-60, לצד המשוררים קנת' קוך, ג'יימס סקיילר ופרנק אוהרה. האסכולה אופיינה כשירה מודרניסטית, סוריאליסטית ואבסטרקטית. שירתו מורכבת ומושפעת לא מעט מפוסטמודרניזם וסוריאליזם, אף על פי שהוא הצהיר על רצונו ששיריו יהיו נגישים לאנשים רבים ככל האפשר. ג'ון אשברי נולד ב-1927 ברוצ'סטר, ניו יורק, וגדל בחווה ליד ימת אונטריו. הוא החל ללמוד ספרות ואמנות באוניברסיטת הרווארד ב-1945, ולאחר השלמת התואר ב-1949, עבר להתגורר בניו יורק. שם סיים תואר שני באוניברסיטת קולומביה. במהלך לימודיו התיידד עם סופרים ומשוררים רבים, בהם קנת' קוך, פרנק אוהרה, ג'יימס סקיילר וברברה אפשטיין. משנת 1951 עד 1955 עבד כרעיונאי בניו יורק, ואז התקבל לתוכנית פולברייט לחילופי סטודנטים, והתגורר בצרפת עד שנת 1965. בתקופה זו פיתח את מיומנויותיו כמשורר, עורך, מבקר אמנות ומתרגם בכתבי עת רבים לספרות ואמנות, בהם המגזינים "ניו יורק" ו-ARTnews. בין הסופרים והמשוררים שתרגם נמנים ארתור רמבו ומקס ז'אקוב. לאחר שובו לארצות הברית לימד שירה במסגרות אקדמיות רבות, והוציא מספר רב של ספרי שירה. אוסף השירים "דיוקן עצמי בראי קמור" שראה אור ב-1975 זיכה אותו בפרס פוליצר ובפרסים נוספים. הספר תורגם לשפות רבות, ויצא גם בשפה העברית בשנת 1982 בתרגומו של זלי גורביץ'. השירה של אשברי לעיתים קרובות מופשטת, חסרת נושא מרכזי, ונעדר ממנה קולו הצלול של המשורר. ברבים משיריו הוא מתאר מעין מאבק בין עולם הכאוס לעולם האמנות. שירתו מורכבת ומושפעת לא מעט מפוסטמודרניזם וסוריאליזם. אף על פי שהוא הצהיר על רצונו ששיריו יהיו נגישים לאנשים רבים ככל האפשר, היו משוררים שהביעו ביקורת על סגנונו וכינו אותו "קשה וכמעט בלתי-אפשרי לקריאה", אך רוב מבקרי הספרות התייחסו אליו כאל אחד המשוררים החשובים ביותר בארצות הברית לאחר מלחמת העולם השנייה. אשברי גר בניו יורק ובהדסון, ניו יורק, עם בן זוגו במשך רוב חייו הבוגרים, דוד קרמני, שגם פרסם ביוגרפיה על חייו. הם התחתנו בנישואים חד-מיניים. אשברי מת בנסיבות טבעיות בביתו בהדסון ב-3 בספטמבר 2017, בגיל 90. דיוקן עצמי בראי קמור (תרגום: זלי גורביץ'), עכשיו-סתוית, 1982 מדיה וקבצים בנושא ג'ון אשברי בוויקישיתוף ג'ון אשברי, ברשת החברתית Goodreads ז'נאן בסול, מת המשורר זוכה פרס פוליצר ג'ון אשברי, באתר הארץ, 4 בספטמבר 2017 משה דור, אשברי: "אנחנו פשוט זקוקים למעט אושר", באתר ynet, 30 ביוני 2011 - מבחר משיריו, בתרגומו של משה דור שמעון זנדבנק, דיוקן עצמי בראי קמור, באתר הארץ, 19 בספטמבר 2012 - על הספר "דיוקן עצמי בראי קמור" ג'ון אשברי, באתר אנציקלופדיה בריטניקה (באנגלית) ג'ון אשברי, באתר "Find a Grave" (באנגלית) ג'ון אשברי (1927-2017), דף שער בספרייה הלאומית בסול, ז'נאן (2017-09-04). "מת המשורר זוכה פרס פוליצר ג'ון אשברי". הארץ. נבדק ב-2024-04-03.
אברהם שמשון שלום הלפרין

הרב אברהם שמשון שלום הלפרין (נולד בט"ז באב ה'תש"ג (אוגוסט 1943)) הוא האדמו"ר הנוכחי של חסידות וסלוי. בנו של הרב יעקב יוסף שלמה הלפרין ונינו של הרב שלום הלפרין, אבי שושלת חסידות ווסלוי. אביו היה מנהיג לחסידים בבוקרשט ולפני כן בגאלאץ. אמו של הרב אברהם שלום שמשון הייתה בתו של הרב יעקב שמשון קנר (הרבי מטשחויב), חתנו של רבי משה משינאווא. למד בישיבת באר יעקב אצל הרב משה שמואל שפירא. הוא נישא לטובה בת הרב אברהם יהושע השיל ברים, ראש ישיבת "תפארת ישראל" של חסידות בויאן בירושלים (נפטרה בתשפ"א, 2020). היה ראש כולל "תומר דבורה" בבני ברק ורב בעמנואל. בשנת ה'תשמ"ה, על-פי צוואת אביו החל לכהן כאדמו"ר מווסלוי. הוכתר לאדמו"ר על ידי האדמו"ר רבי יצחק פרידמן מבוהוש. הוא נמצא מידי שבת בתל אביב ומארח אורחים רבים על שולחנו. כמו כן פתח בית מדרש ברמת אהרן בבני ברק, ובו הוא עורך את הטישים בימי ההילולא של אבותיו. הוא עורך התוועדות גם ביום ההילולא של האדמו"ר משטפנשט וזאת בעקבות מסורת שלפיה העביר רבי אברהם יהושע השיל פרידמן, האדמו"ר מאדז'וד-שטפנשט, את שרביט ההנהגה של חסידות שטפנשט אל האדמו"ר מוואסלוי-גאלאץ.[דרוש מקור] הרב יצחק, חתן הרב דוד משה פרידמן נכד רבי ישראל פרידמן מטשורטקוב הרב ראובן, קהילה בציריך, חתן רבי אברהם אביש וייס מספינקה משה, חתן הרב שפיגל, האדמו"ר מאוסטרוב קאלושין – ניו יורק חיים דוב, רב בית המדרש וואסלוי בבני ברק, חתן דודו האדמו"ר מבוהוש האדמו"ר מוואסלוי תגית באתר JDN שימי שפר, ‏בערב יום כיפור: הרבנית מוואסלוי הובאה למנוחות, באתר כיכר השבת, 27 בספטמבר 2020
Rainbow (שיר של סיה)

Rainbow (בעברית: קשת) הוא סינגל שהוקלט על ידי הזמרת האוסטרלית סיה. הסינגל יצא לאור ב-15 בספטמבר 2017, מתוך הפסקול My Little Pony, עבור הסרט "הפוני הקטן שלי: הסרט" תחת חסותה של חברת התקליטים סוני מיוזיק. את השיר כתבו סיה, ג'סי שטקין, ג'יימס נוטרלוב והוא הופק על ידי ג'סי שטקין גם כן. כיוון שדיבבה סיה בסרט "הפוני הקטן שלי: הסרט" דמות פוני חדשה, יוצרי הסרט עיצבו עבורה סוס פוני חדש שנושא את סמל הדגל שלה, כשעל ראשו פאה. סיה הכריזה ברשתות החברתיות כי את השיר תוציא בסמוך לצאת הסרט "הפוני הקטן שלי: הסרט" לאקרנים. הווידאו קליפ הנלווה שיצא לשיר מציג את הרקדנית הנודעת שבה סיה משתמשת ברוב הקליפים שלה, כשהיא רוקדת במסך אשר מחליף צבעים. בין לבין ניתן לראות לאורך כולו קטעים מתוך הסרט "הפוני הקטן שלי: הסרט", כשבהם ניתן לראות את סוס הפוני שעיצבו במיוחד עבור סיה עצמה. מונה הצפיות של הווידאו קליפ נכון לאפריל 2020, עומד על סך מצטבר של 90 מיליון צפיות. סרטון השיר "Rainbow" באתר יוטיוב Sia | Biography, Albums, Streaming Links | AllMusic, AllMusic Sia (@siathisisacting) • Instagram photos and videos, www.instagram.com (באנגלית) SiaVEVO (2017-09-19), Sia - Rainbow (From The 'My Little Pony: The Movie' Official Soundtrack) (Official Video), נבדק ב-2017-10-15 SIA - Rainbow (From My Little Pony The Movie) PMV, סרטון באתר יוטיוב (אורך: 3:23)